SET พรุ่งนี้รีบาวด์ต่อ จับตาราคาน้ำมันฟื้นดันดัชนี
บล.โนมูระ พัฒนสิน มองแนวโน้มตลาดหุ้นไทยในวันพรุ่งนี้ (7 ม.ค.) คาดว่ายังเป็นภาพของ Technical Rebound อยู่ โดยมีปัจจัยที่ต้องติดตามเกี่ยวกับเรื่องความขัดแย้งระหว่างซาอุดิอาระเบียและอิหร่าน ซึ่งในช่วงที่ความขัดแย้งยังไม่สิ้นสุดนั้น จะมีผลช่วยพยุงราคาน้ำมันให้ฟื้นขึ้นมาได้ ซึ่งหากแนวโน้มราคาน้ำมันฟื้นตัวกลับมาจะส่งผลช่วยให้ตลาดหุ้นสามารถดีดกลับมาได้ พร้อมให้แนวต้าน 1,274-1,280 จุด แนวรับ 1,247 จุด
6 ม.ค. 2559

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยภาคบ่ายวันนี้ (6 ม.ค.) ดัชนีรีบาวน์ขึ้นมาจากช่วงเช้า เนื่องจากแรงขายจากกองทุนรวมหุ้นระยะยาว (LTF) เริ่มเบาบางลงแล้ว ประกอบกับยังได้รับปัจจัยบวกจากต่างประเทศ หลังรัฐบาลจีนจะเข้ามาช่วยชะลอความผันผวน และพยุงตลาดหุ้นในจีน ทำให้มีแรงซื้อเชิงพื้นฐานเข้ามา ด้านตลาดหุ้นอื่นในภูมิภาคเอเชียวันนี้มีตลาดหุ้นในบางประเทศดัชนีเป็นบวก และมีตลาดหุ้นในบางประเทศดัชนีเป็นลบ
ส่วนแนวโน้มตลาดหุ้นไทยในวันพรุ่งนี้ (7 ม.ค.) คาดว่ายังเป็นภาพของ Technical Rebound อยู่ โดยมีปัจจัยที่ต้องติดตามเกี่ยวกับเรื่องความขัดแย้งระหว่างซาอุดิอาระเบียและอิหร่าน ซึ่งในช่วงที่ความขัดแย้งยังไม่สิ้นสุดนั้น จะมีผลช่วยพยุงราคาน้ำมันให้ฟื้นขึ้นมาได้ ซึ่งหากแนวโน้มราคาน้ำมันฟื้นตัวกลับมาจะส่งผลช่วยให้ตลาดหุ้นสามารถดีดกลับมาได้ พร้อมให้แนวต้าน 1,274-1,280 จุด แนวรับ 1,247 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 137.50 บาท เพิ่มขึ้น 6.50 บาท
INTUCH ปิดที่ 49.50 บาท เพิ่มขึ้น 3.75 บาท
JAS ปิดที่ 3.14 บาท เพิ่มขึ้น 0.08 บาท
BEM ปิดที่ 5.40 บาท เพิ่มขึ้น 0.25 บาท
PTT ปิดที่ 228.00 บาท เพิ่มขึ้น 1.00 บาท
 
ที่มา: สำนักข่าวอินโฟเควสท์